iCloud Keychain הוא מנהל סיסמאות פשוט ומאובטח שמגיע בתוך כל מכשיר מבוסס iOS. אבל יש לו הרבה מאוד מגרעות: למשל, הוא לא מסתנכרן טוב עם ווינדוס או עם אנדרואיד, ולא מסתדר גם עם רוב הדפדפנים.
מנהלי הסיסמאות שברשימה הזאת יודעים לעשות הרבה יותר מלשמור על סיסמאות, וכולם טובים בהרבה, מאובטחים בהרבה, והרבה יותר נוחים לשימוש מאשר iCloud Keychain. כולם מסוגלים, בין השאר:
לשמור סיסמאות גם במכשירי ווינדוס, אנדרואיד ומוצרי אפל שאינם מבוססי iOS.
לנטר ולבחון את הסיסמאות שלכם, למצוא כאלה חלשות, להזהיר ולהחליף.
לספק מענה חירום במקרה בו איבדתם את סיסמת המאסטר או המכשיר עצמו (פרט ל-NordPass)
חלק ממנהלי הסיסמאות כמו Dashlane ,LastPass ו-1Password אפילו כוללים תכונות אבטחה כחיפוש אקטיבי ברשת האפלה אחר סיסמאות שלכם שדלפו, כדי שתוכלו לשנות אותן ולמנוע גישה מפושעים. ל-Dashlane יש גם VPN מובנה משלו!